آمریکا بیرلشمیش دؤولتلری اوردوسوندا ۲۰۱۸ ایلده ۲۰ مین ۵۰۰ جینسی ساتاشما حادثه‌سی باش وئردی.
آمریکا بیرلشمیش دؤولتلری ساوونما باخانلیغینین (پنتاگون) ایکی ایلده‌ بیر حاضیرلادیغی و ۲۰۱۸.جی ایلده اوردوداکی جینسی ساتاشما اولقولارینی ایچرن راپورو یاییملادی.
راپور‌دا، آمریکا بیرلشمیش دؤولتلری اوردوسون‌داکی جینسی ساتاشما اورانلارین‌داکی آرتیش دقت چکدی.
اوردو ایچینده ائدیلن مستقیل بیر سورغونون نتیجه‌لرینین توپلاندیغی راپورا گؤره، آمریکا اوردوسون‌دا ۲۰ مین ۵۰۰ عسگرین، بیر شکیلده جینسی ساتاشمایا معروض قالدیغینی بیلدیردی.
بو سایی اؤنجه‌کی ایللره نیسبتا یوزده ۳۸ آرتیش گؤستررکن، اوردو ایچریسین‌ده جینسی ساتاشمایا معروض قالیب بونو ایلگیلی بیریمه رسمی اولاراق خبر وئر‌نلرین ساییسی ایسه ۶ مین ۵۳ اولاراق معینلشدیریلدی.
۲۰۱۶.جی ایلین راپورون‌دا، آمریکا اوردوسون‌دا جینسی ساتاشمایا معروض قالان پرسنل ساییسینین ۱۴ مین ۹۰۰ اولدوغو معین ائدیلمیشدی.
پنتاگون، ۲۰۰۴دن بو یانا جینسی ساتاشما اولقولارینی آزالتماق و جینسی ساتاشمایا معروض قالان پرسنلین خیر وئرمه‌سینی تشویق ائتمک اوچون بیر سیرا پروگرام و دۆزنله‌مه اولوشدوردو آنجاق بونا باخمایاراق، جینسی ساتاشما حادثه‌لرینین آرتماسی دقت چکدی.
